Съдебна етика

Представяне на Платформа за съдебна етика
2023-07-04 10:00 - 17:00 (Europe/Sofia) | Кюстендил
Уважаеми колеги,
на 4 юли 2023 г. от 10.00 часа в Астория Гранд Хотел, зала Опера, ще се състои Втора сесия на Форума по правата на човека – “Професионална етика и етични предизвикателства”. Форумът ще бъде открит от г-жа Миглена Тачева – директор на Националния институт на правосъдието.
В събитието ще вземе участие съдия Рике Ласен – съдия в Окръжен съд – Осло и ще се открие официално нашата Платформа по Съдебна етика и професионално поведение със съдия Ангелина Лазарова (Апелативен съд – Варна), младши съдия Калина Станчева (СГС), младши съдия Радослав Ангелов (ОС – Ловеч), младши прокурор Георги Коджаниколов (РП – Пловдив), прокурор Сава Петров (ВКП), адв. Ели Христова (САК) и психолог адв. Пенка Христова.
Модератор на събитието ще бъде съдия Росица Тончева от Апелативен съд – Варна.
Добре дошли!

Втора-сесия-на-форума-по-права-на-човека

Обучение "Съдебна етика и интегритет"
2023-06-20 09:00 - 2023-06-21 17:00
Уважаеми магистрати,
Националният институт на правосъдието организира първото обучение за обучители на тема „Съдебна етика и интегритет“, насочено към развиване на умения за методическо планиране и провеждане на обучения по етика за българските магистрати. Обучението ще се проведе на 20 и 21 юни 2023 г. в гр. София. Преподавателският екип включва г-н Джеръми Купър, съставител на Наръчника за обучители „Съдийско поведение и етика“ на Службата на ООН по наркотиците и престъпността, и Росица Тончева, съдия в Апелативен съд Варна. На събитието е осигурен симултанен превод от/на английски език.
Тезиот Вас, които желаят да участват в обучението, да попълнят заявка за участие в системата ИСУПО https://isupo.nij.bg в срок до 13 юни 2023 г.
Лица за контакт: Емил Георгиев – старши експерт, 02/9359 103, e.georgiev@nij.bg
